Chandermohan.sharma@timesgroup.com हमेशा से सुनते आए हैं कि किक्रेटर और ग्लैमर नगरी के स्टार्स की सबसे ज्यादा वैल्यू रही है, बेशक यह बात किसी हद तक सही भी हो, यकीनन ब्रैंड और मॉडलिंग की दुनिया में इन्हें आज आसमां छूती प्राइस भी मिलती हो, लेकिन अगर रिऐलिटी पर नजर डाली जाए तो यहां ऐसा कतई नहीं लगता। 70 के दशक से इंडियन फिल्म स्क्रीन पर ऐसा कई बार नजर आया जब किसी नामी क्रिकेटर ने हिंदी फिल्म में लीड किरदार निभाया और फिल्म हिट रही है। सलीम दुर्रानी के साथ प्रवीन बॉबी को लेकर बनी 'चरित्र' बॉक्स ऑफिस पर फ्लॉप साबित रही तो ऐसे ही कुछ नजारा दूसरी फिल्मों के साथ भी नजर आया। इस बार मामला कुछ बदला हुआ है। किक्रेट की फील्ड में अपना दबदबा बना चुके तूफानी गेंदबाज ब्रेट ली को लेकर बनी इस फिल्म को पहले दिन बॉक्स ऑफिस पर मिली बेहद मामूली ओपनिंग यही साबित करती है कि दर्शक इन्हें क्रिकेट के मैदान में शायद देखना पंसद करते हैं, वहीं दूसरी बात ब्रेट ली की इस फिल्म मे ऐसा कुछ खास नजर भी नहीं आाता कि दर्शक इस फिल्म को देखने की चाह में थिऐटर का रुख करें। वैसे इससे पहले भी ब्रेट ली का नाम म्यूजिक के साथ जुड़ चुका है, अब देखना बाकी है कि सिल्वर स्क्रीन पर भी क्या अपनी पहचान बना पाते हैं। वैसे बता दें, ऑस्टेलिया में बनी इस फिल्म का प्रीमियर सिडनी में पिछले साल हो चुका है। कहानी : मीरा (तनिष्ठा चटर्जी) ऑस्ट्रेलिया के एक शहर में रहती है। मीरा सिंगल मदर है, लेकिन मीरा की मां (सुप्रिया पाठक) अक्सर अपनी बेटी को सेकंड मैरिज करने की सलाह देती रहती है। कुछ यही हाल विल (ब्रेट ली) को उसका अकेलापन जरा भी पसंद नहीं है। विल को किसी साथी की तलाश है जो उसे समझ सके। ऐसे में एक दिन मीरा और विल की मुलाकात एक पार्टी में होती है, पहली ही मुलाकात के बाद विल को लगने लगता है कि मीरा में ऐसी सभी खूबियां हैं जो उसके साथी में होनी चाहिए। इसके बाद विल हमेशा मीरा से मिलने का कोई न कोई बहाना तलाशता है और अक्सर मीरा से मिलने पहुंच जाता है। दूसरी ओर अब मीरा की मां को इन दोनों का मिलना जरा भी पसंद नहीं। इसकी वजह विल का दूसरे देश से होने के साथ-साथ विदेशी कल्चर से होना भी है। दरअसल, मीरा की मां अपनी बेटी की शादी किसी और के साथ करना चाहती है। ऐसे में विल को लगता है उसका खास दोस्त (अर्को घोष) ही उसे इंडियन कल्चर से लेकर इंडिया के बारे में ऐसी सभी जानकारी दे सकता है जो उसे मीरा तक पहुचंने में मदद कर सकती है। फिल्मी खबरें पढ़ें अपने फेसबुक पर, लाइक करें हमारा पेज NBT Movies ऐक्टिंग: अगर आप ब्रेट ली की तूफानी गेंदबाजी के फैन हैं तो इस फिल्म को देखकर उनकी ऐक्टिंग के फैन हो सकते हैं। यकीनन ब्रेट ली ने अपने किरदार को बखूबी ऐसे असरदार ढंग से निभाया है जो उनके फैन्स को सरप्राइज कर सकता है। तनिष्ठा चटर्जी मीरा के रोल में जमी हैं। सु्प्रिया पाठक और अर्को घोष अपने रोल में फिट रहे है। निर्देशन : अनुपमा शर्मा की तारीफ करनी होगी कि उन्होंने इस सिंपल सी कुछ अलग लव स्टोरी को ऐसे अंदाज में पेश करने की अच्छी पहल की है जो कहीं बोझिल नहीं करती । वहीं, फिल्म का क्लाइमैक्स बेहद कमजोर है जो इससे पहले भी दर्जनों हिंदी फिल्मों में नजर आ चुका है। क्यों देखें : अगर ब्रेट ली के पक्के फैन हैं तो अपने चहेते खिलाड़ी को एक नए लुक में देखें। कहानी में नयापन नहीं है, लेकिन ऐसा भी नहीं कि आप बोर हों।